# Az Európai Unió C 39A/2023

| | ISSN 1977-0979 |
| --- | --- |
| Az Európai Unió
  Hivatalos Lapja | C 39A |
| | |
| Magyar nyelvű kiadás | Tájékoztatások és közlemények | 66. évfolyam2023. február 1. |

ISSN 1977-0979

Az Európai Unió

Hivatalos Lapja

C 39A

Magyar nyelvű kiadás

Tájékoztatások és közlemények

66. évfolyam2023. február 1.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Élelmiszerbiztonsági Hatóság |
| 2023/C 39 A/01 | Felhívás az Európai Élelmiszerbiztonsági Hatóság tudományos testületeiben és tudományos bizottságában tagként való részvételi szándék kifejezésére 2023 Parma, Olaszország (EFSA/E/2023/01) | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Élelmiszerbiztonsági Hatóság

2023/C 39 A/01

Felhívás az Európai Élelmiszerbiztonsági Hatóság tudományos testületeiben és tudományos bizottságában tagként való részvételi szándék kifejezésére 2023 Parma, Olaszország (EFSA/E/2023/01)

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Élelmiszerbiztonsági Hatóság

| 2023.2.1. | HU | Az Európai Unió Hivatalos Lapja | CA 39/1 |
| --- | --- | --- | --- |

2023.2.1.

HU

Az Európai Unió Hivatalos Lapja

CA 39/1

---

Felhívás az Európai Élelmiszerbiztonsági Hatóság tudományos testületeiben és tudományos bizottságában tagként való részvételi szándék kifejezésére 2023 Parma, Olaszország (EFSA/E/2023/01)

(2023/C 39 A/01)

A pályázatok beküldésének határideje: 2023. április 3., 23:59 (helyi idő szerint).

A felhívás szövege az EU összes hivatalos nyelvén elérhető az Európai Unió Hivatalos Lapjában.

Ön elhivatott tudós, aki változásra törekszik és hozzá kíván járulni a lakosság egészségének védelméhez Európában? Szeretné, ha tudományos érdeklődését az európai élelmiszer-biztonsági kockázatértékelés sarokkövének számító szervezet szolgálatába állíthatná?

Az Európai Élelmiszerbiztonsági Hatóság (EFSA) független és átlátható tudományos tanácsadást biztosít a szakpolitikai döntéshozók számára, hogy a teljes élelmiszerláncban – a termelőtől a fogyasztóig – gondoskodjon a biztonságról. Az EFSA által nyújtott tudományos tanácsadás a szakértőink által végzett munka eredménye, amely a nemzeti és nemzetközi partnerekkel való együttműködés, valamint a társadalommal folytatott nyílt párbeszéd keretében valósul meg. Hozzájárul az emberi, állati és növényi egészség, valamint a környezet védelméhez.

Az EFSA valamely tudományos testületének vagy Tudományos Bizottságának tagjaként Európa legjobb szakértőivel vállvetve dolgozhat, és építheti tudományos pályafutását és hálózatát. Tudományos szakvéleményeivel hozzájárulhat az európai fogyasztók egészségéhez és Európa jövőjéhez.

Ez a felhívás azoknak a tudósoknak szól, akik szeretnének a Tudományos Bizottság (SC) vagy az EFSA tíz (10), az alábbi területeken működő tudományos testülete egyikének a tagjává válni: állategészségügy és állatjóllét (AHAW), biológiai veszélyek (BIOHAZ), az élelmiszerláncban jelen levő szennyező anyagok (CONTAM), állati takarmányokban felhasznált adalékanyagok, termékek és anyagok (FEEDAP), géntechnológiával módosított szervezetek (GMO), táplálkozás, új élelmiszerek és élelmiszer-allergének (NDA), növényegészségügy (PLH), növényvédelmi termékek és szermaradványaik (PPR), élelmiszer-adalékanyagok és aromaanyagok (FAF), az élelmiszerekkel érintkezésbe kerülő anyagok, enzimek és technológiai segédanyag (CEP).

EURÓPAI ÉLELMISZERBIZTONSÁGI HATÓSÁG

Az EFSA az Európai Unió (EU) egyik ügynöksége és az uniós élelmiszer-biztonsági rendszer szerves része.

Az EFSA tevékenységének középpontjában az élelmiszerlánc biztonsága áll, a termelőtől a fogyasztóig. Az EFSA hozzájárul az emberek egészségének védelméhez, odafigyelve az állatok egészségére és jóllétére, a növények egészségére, valamint a környezetre is.

Az EFSA valamennyi tevékenysége során a következő értékek megvalósítására törekszik:

| — | Kiválóság |
| --- | --- |

—

Kiválóság

| — | Függetlenség |
| --- | --- |

—

Függetlenség

| — | Nyitottság |
| --- | --- |

—

Nyitottság

| — | Elszámoltathatóság |
| --- | --- |

—

Elszámoltathatóság

| — | Együttműködés. |
| --- | --- |

—

Együttműködés.

Az EFSA alapító rendeletét (1) módosító úgynevezett átláthatósági rendelet, amely 2021-ben lépett hatályba, növelte az EFSA felelősségét az uniós polgárokkal szemben. Az EFSA tevékenységének súlypontját az elkövetkező években az olyan uniós szintű szakpolitikai fejlemények fogják meghatározni, mint például a zöld megállapodás fellépései és különösen „a termelőtől a fogyasztóig” stratégia, valamint a vegyi anyagokra vonatkozó fenntarthatósági stratégia és a biodiverzitási stratégia. Az EFSA kockázati kommunikációban betöltött fontos szerepe tovább erősödött, ami az elkövetkező években az EFSA kockázatokkal kapcsolatos kommunikációjának kiigazítását vonja majd maga után. Emellett az EFSA-nak a SARS-CoV-2 okozta világjárvány miatt új munkavégzési módszerekhez kellett alkalmazkodnia.

Az EFSA e háttérre figyelemmel készítette el 2021 júniusában a 2027-ig tartó időszakra szóló stratégiáját (2). A stratégia rögzíti, hogy az EFSA hogyan kíván reagálni a változó környezetre (például a digitalizáció, a felmerülő igények teljesítésére való képesség és az Európai Bizottság fenntarthatósági menetrendjéhez nyújtott összehangolt támogatás terén), és ismerteti azt a hozzáadott értéket, amelyet ügyfelei, partnerei, érdekelt felei és általában a nagyközönség számára nyújtani tud.

Az EFSA stratégiai célkitűzései az EFSA 2027-ig tartó időszakra szóló stratégiájában leírtak szerint a következők:

| 1. | megbízható tudományos tanácsadás és kockázati kommunikáció a termelőtől a fogyasztóig; |
| --- | --- |

1.

megbízható tudományos tanácsadás és kockázati kommunikáció a termelőtől a fogyasztóig;

| 2. | felkészültség a jövőbeli kockázatelemzési igényekre; |
| --- | --- |

2.

felkészültség a jövőbeli kockázatelemzési igényekre;

| 3. | a munkatársak szerepvállalásának támogatása és a szervezeti agilitás biztosítása. |
| --- | --- |

3.

a munkatársak szerepvállalásának támogatása és a szervezeti agilitás biztosítása.

Az EFSA-ról további információ az alábbi weboldalon található: www.efsa.europa.eu

AZ EFSA TUDOMÁNYOS TESTÜLETEI ÉS TUDOMÁNYOS BIZOTTSÁGA

A Tudományos Bizottság és a tudományos testületek felelősek az EFSA tudományos szakvéleményeinek és szaktanácsainak elkészítéséért, amelyek támogatják a kockázatkezelőket a döntéshozatalban, és szilárd alapot biztosítanak az európai szakpolitikákhoz. Ezeket a tudományos termékeket a havonta kiadott EFSA Journalban teszik közzé, amelyet az EFSA munkájához kapcsolódó szakirodalmi adatbázisokban (pl. CAB Abstracts, Food Science and Technology Abstracts, ISI Web of Knowledge) tartanak nyilván.

Az EFSA Tudományos Bizottságának és tudományos testületeinek tagjait öt (5) éves időtartamra nevezik ki.

Felhívjuk a figyelmet az EFSA honlapján közzétett I. MELLÉKLETRE (3), amelyben részletes leírás található a Tudományos Bizottság és a tudományos testületek hatásköreiről.

AZ EFSA TUDOMÁNYOS TESTÜLETEINEK ÉS TUDOMÁNYOS BIZOTTSÁGÁNAK TAGJAI

Az EFSA az élelmiszer- és takarmánybiztonság, állategészségügy és állatjóllét, növényegészségügy és környezetvédelem területének legjobb európai kockázatértékelő szakembereit fogja össze annak érdekében, hogy az európai uniós intézmények és a tagállamok számára független szakértőként a lehető legmagasabb szintű tudományos tanácsadást nyújtsák.

A Tudományos Bizottság és a tudományos testületek tagjait az EFSA alapító rendeletének és a kapcsolódó szabályoknak (4) megfelelően választják ki és nevezik ki. E szabályok részletezik a kiválasztási és kinevezési eljárások szervezését, ütemezését és kritériumait; az eljárással kapcsolatban a jelöltek e szabályokat tanulmányozva juthatnak további információkhoz.

Minden tudományos testület 11–21 tudományos szakértőből áll, a tervezett munkaterheléstől és az adott megbízatási időszakban szükséges szakértelemtől függően. A Tudományos Bizottság a tíz (10) tudományos testület elnökeiből és hat (6) másik tudományos szakértőből áll, akik nem tagjai egyik tudományos testületnek sem. Mindezen szakértők minden külső befolyástól függetlenül együttműködnek az EFSA-val, és nem képviselhetik a tagállamok, a munkáltatóik vagy más szervezetek véleményét.

Munkacsoportok

Az egyes tudományos testületeket több munkacsoport támogatja, amelyeket azért hoznak létre, hogy elvégezzék az egyes megbízatásokhoz vagy szabályozott termékterületekhez szükséges előkészítő munkát. A munkacsoportokat rendszerint a testület szakértői vezetik, és többnyire egyes konkrét témakörök szakértői, valamint meghallgatott szakértők is részt vesznek bennük annak érdekében, hogy rendelkezésre álljon a megfelelő tudományos szakértelem az előkészítő munka elvégzéséhez, amelyet aztán a tudományos testület felülvizsgál.

Felelősségi kör

A Tudományos Bizottság és az egyes tudományos testületek konkrét megbízatásokkal rendelkeznek (lásd: I. MELLÉKLET), amelyek befolyásolják munkájuk jellegét. Általánosságban a Tudományos Bizottság és a tudományos testületek tagjai a következő fő feladatokat látják el:

| — | kellő időben előkészítik, megvitatják és elfogadják a tudományos testületek és/vagy a Tudományos Bizottság tudományos véleményeit, útmutató dokumentumait és nyilatkozatait, illetve részt vesznek a munkacsoportok kapcsolódó tevékenységeiben, |
| --- | --- |

—

kellő időben előkészítik, megvitatják és elfogadják a tudományos testületek és/vagy a Tudományos Bizottság tudományos véleményeit, útmutató dokumentumait és nyilatkozatait, illetve részt vesznek a munkacsoportok kapcsolódó tevékenységeiben,

| — | biztosítják az EFSA tudományos értékelési módszereinek és munkájának következetességét, szoros együttműködésben dolgozva a többi tudományos testülettel és a Tudományos Bizottsággal, |
| --- | --- |

—

biztosítják az EFSA tudományos értékelési módszereinek és munkájának következetességét, szoros együttműködésben dolgozva a többi tudományos testülettel és a Tudományos Bizottsággal,

| — | gondoskodnak az EFSA ágazatspecifikus és horizontális útmutató dokumentumainak és a vonatkozó uniós jogszabályoknak a betartásáról, |
| --- | --- |

—

gondoskodnak az EFSA ágazatspecifikus és horizontális útmutató dokumentumainak és a vonatkozó uniós jogszabályoknak a betartásáról,

| — | hozzájárulnak a tudományos értékelések harmonizálásához az érintett uniós és tagállami szervezeteken belül. |
| --- | --- |

—

hozzájárulnak a tudományos értékelések harmonizálásához az érintett uniós és tagállami szervezeteken belül.

A testületi tagoktól elvárt közreműködés mértéke az előállítandó tudományos eredmények összetettségétől függően változik. Ha akár a munkacsoportok, az EFSA munkatársai, akár kiszervezés révén külső munkatársak széles körű előkészítő munkát végeztek, a testületeknek az a feladatuk, hogy felülvizsgálják és elfogadják az elkészült eredmények tervezetét.

A tudományos testületek/Tudományos Bizottság tagjaival szemben elvárás az együttműködés, a szakmai etika és az integritás magas szintje és az innováció előmozdítása az EFSA által végzett kockázatértékelés terén.

A Tudományos Bizottság és a tudományos testületek tagjai megválaszthatók a Tudományos Bizottság/tudományos testületek vagy munkacsoportjaik elnökévé, alelnökévé, vagy kijelölhetők a munkacsoportok előadójává.

Munkafeltételek és díjazás

A tudományos testületek és a Tudományos Bizottság tagjait arra kérik, hogy vegyenek részt évente körülbelül hat–tíz (6–10) plenáris ülésen, ami összesen körülbelül tíz–húsz (10–20) ülésnapot jelent évente.

Az évente megtartott ülések körülbelül egyharmada személyes jelenléttel (5) kerül megrendezésre, főként az EFSA épületében, az olaszországi Parmában. Az ülések körülbelül kétharmadát online szervezik.

Az ülések angol nyelven zajlanak, és a munkadokumentumok is az EFSA munkanyelvén, angolul készülnek.

Az EFSA nyitottság és átláthatóság iránti elkötelezettsége részeként a tudományos testületek/Tudományos Bizottság egyes plenáris ülésein megfigyelők is részt vehetnek, és/vagy ezekről internetes közvetítés készülhet.

A tagoknak a tudományos testületek/Tudományos Bizottság minden olyan ülésén időben meg kell jelenniük és aktívan részt kell venniük, amelyeken szakvéleményt, tudományos jelentést vagy útmutató dokumentumot vizsgálnak felül, vitatnak meg vagy fogadnak el.

A tudományos testületek/Tudományos Bizottság ülésein való részvétel és aktív közreműködés előkészítő munkát igényel, beleértve a dokumentumok előzetes elolvasását, áttekintését, bizonyos esetekben pedig dokumentumok megszövegezését. Az előkészítő munka várhatóan egy (1) ülésnapra legalább egy (1) napnyi munkát jelent.

Az EFSA figyelemmel kíséri, dokumentálja és értékeli a tudományos testületek/Tudományos Bizottság tagjainak részvételét és közreműködését.

A tudományos testületek/Tudományos Bizottság tagjainak képzési modulokat és oktatóprogramokat kínálnak az EFSA kockázatértékelési módszereivel, útmutató dokumentumaival és gyakorlataival kapcsolatban.

Az EFSA pénzügyi szabályzatának megfelelően díjazza a szakértőket felmerült munkájukért, és térítést nyújt, amely fedezi a (személyes részvétellel és online tartott) ülésekre való felkészülést és az azokon való részvételt. Az EFSA viseli a szakértők utazási költségeit, szállásköltségeit és napidíját is, amennyiben az EFSA telephelyére utaznak. Erről részletes tájékoztatást nyújt az EFSA szakértői költségtérítési útmutatója (6).

JELENTKEZÉS

Kérjük a jelölteket, hogy pályázatukat elektronikus úton, az EFSA karrieroldalán keresztül töltsék ki és nyújtsák be: https://careers.efsa.europa.eu/Expert

Ahhoz, hogy jelentkezni tudjanak, a jelölteknek felhasználói fiókot kell létrehozniuk az EFSA karrieroldalán, hacsak nem rendelkeznek már ilyen fiókkal. A már jelenleg is az EFSA számára dolgozó szakértőknek meglévő EFSA-fiókjuk és hitelesítő adataik felhasználásával kell jelentkezniük.

A jelölteknek a pályázati űrlapon meg kell jelölniük, hogy mely tudományos testületi és/vagy tudományos bizottsági tagság(ok)ra kívánnak jelentkezni, amely(ek) a legjobban megfelel(nek) a szakterületüknek (lásd: I. MELLÉKLET). A jelentkező a második helyen megjelölhet még egy tudományos testületet/a Tudományos Bizottságot, amennyiben a szakterülete egynél több tudományos testület és/vagy a Tudományos Bizottság hatáskörét is lefedi.

A jelölteknek angol nyelven kell kitölteniük a pályázati űrlapot, és pályázatuk elkészítésekor gondosan mérlegelniük kell a szükséges kritériumokat és szakértelmet.

A pályázati űrlap speciális részeket és kérdéseket tartalmaz, amelyek célja, hogy felmérje a jelölt alkalmasságát a pozícióra. A jelölteknek kötelezően ki kell tölteniük a pályázati űrlap minden rovatát, és fel kell tüntetniük a szükséges információkat és bizonyítékokat, mivel ez szolgál majd az elbírálás alapjául.

A pályázatokat kizárólag online, az EFSA karrieroldalán (7) lehet benyújtani. A pályázat benyújtását követően a jelöltek automatikus visszaigazolást kapnak a pályázati űrlapon megadott e-mail-címre. Kérjük a jelölteket, hogy a jelentkezés során helyes e-mail-címet adjanak meg, mivel ez lesz a kiválasztási eljárással kapcsolatos levelezésre szolgáló egyedüli kommunikációs csatorna. A pályázat benyújtását követően a jelöltek a lezárási határidőig hozzáférhetnek pályázatukhoz és módosíthatják azt.

Csak a megfelelően kitöltött elektronikus űrlapon, a rendszerben határidőn belül benyújtott pályázatok minősülnek érvényesnek. A nem a rendszeren keresztül, határidőre benyújtott pályázattervezeteket és a konkrét pályázati űrlap helyett benyújtott általános jellegű jelentkezéseket nem vesszük figyelembe.

Különösen ajánlott, hogy a jelöltek ne várják meg a határidő előtti utolsó néhány napot a pályázat benyújtásával, mivel az internetes csatornák leterheltsége vagy az internetkapcsolat problémái miatt előfordulhat, hogy nem tudják időben benyújtani a pályázatot.

A kiválasztási eljárás eredményéről minden jelölt e-mailben kap értesítést.

Az EFSA fenntartja annak jogát, hogy a kinevezés feltételeinek megfelelő jelöltekkel bármely szakaszban online interjút folytasson, és a pályázatukat a dokumentumok és igazolások tekintetében ellenőrizze annak érdekében, hogy megerősítse a pályázatok pontosságát és valóságtartalmát.

Az EFSA által a jelöltektől bekért személyes adatok és a jelöltekre vonatkozó egyéb személyes adatok kezelése az (EU) 2018/1725 európai parlamenti és tanácsi rendelettel (8) összhangban történik.

Az adatkezelés célja az EFSA tudományos testületeinek és Tudományos Bizottságának tagságára irányuló pályázatok kezelése.

Az EFSA tehetségek kiválasztására és munkaerő-felvételre vonatkozó adatvédelmi nyilatkozata a honlapon érhető el:

https://www.efsa.europa.eu/sites/default/files/TMTdataprocessing.pdf

Kapcsolatfelvételi adatok

A pályázati űrlappal kapcsolatos technikai kérdésekkel és problémákkal, kérjük, forduljon az EFSA ügyfélszolgálatához, a következő címen: servicedesk@efsa.europa.eu.

A kiválasztási és kinevezési folyamattal kapcsolatos kérdésekkel, kérjük, forduljon az EFSA tehetségek kiválasztásával foglalkozó részlegéhez, a következő címen: selection.experts@efsa.europa.eu.

KIVÁLASZTÁS ÉS KINEVEZÉS

Az EFSA kiválasztási eljárásai során az átláthatóság, a méltányosság és a megkülönböztetésmentesség elvét alkalmazza.

Az EFSA fenntartja magának a jogot, hogy harmadik féllel konzultáljon a jelöltek szakmai tapasztalatáról és a jelöltek által a pályázatukkal összefüggésben megadott információk valóságtartalmáról.

Alkalmassági feltételek

A jelölteknek a pályázat benyújtására nyitva álló határidő lejártakor az alábbi követelményeknek kell megfelelniük:

| 1. | A jelöltnek az Európai Unió (EU) valamely tagállama, az Európai Szabadkereskedelmi Társulás (EFTA) egyik országa vagy az EU valamely tagjelölt országa állampolgárának kell lennie. A pályázatra olyan szakértők is jelentkezhetnek, akik harmadik országok állampolgárai, és ha az EU, az EFTA vagy az EU tagjelölt országainak állampolgárai között nem találnak megfelelő szakértelemmel rendelkező jelentkezőket, mérlegelni fogják a tudományos testületben/Tudományos Bizottságban való tagságra irányuló pályázatukat. |
| --- | --- |

1.

A jelöltnek az Európai Unió (EU) valamely tagállama, az Európai Szabadkereskedelmi Társulás (EFTA) egyik országa vagy az EU valamely tagjelölt országa állampolgárának kell lennie. A pályázatra olyan szakértők is jelentkezhetnek, akik harmadik országok állampolgárai, és ha az EU, az EFTA vagy az EU tagjelölt országainak állampolgárai között nem találnak megfelelő szakértelemmel rendelkező jelentkezőket, mérlegelni fogják a tudományos testületben/Tudományos Bizottságban való tagságra irányuló pályázatukat.

| 2. | Az angol nyelv alapos ismerete (a közös európai nyelvi referenciakeret szerint legalább C1 szintű nyelvtudás: Közös európai nyelvi referenciakeret (9)). |
| --- | --- |

2.

Az angol nyelv alapos ismerete (a közös európai nyelvi referenciakeret szerint legalább C1 szintű nyelvtudás: Közös európai nyelvi referenciakeret (9)).

| 3. | A következő területek egyikén szerzett, legalább négy (4) éves egyetemi tanulmányokkal egyenértékű képzési szintű, oklevéllel igazolt végzettség: mezőgazdaság, biokémia, bioinformatika, biológia, biometria, biotechnológia, kémia, étkezési expozíció, környezettudományok, epidemiológia, élelmiszer-tudomány, élelmiszer-technológia, genetika, egészségügyi és élelmiszer-biztonság, humán orvostudomány, élettudományok, matematika, mikrobiológia, molekuláris biológia, természettudományok, táplálkozástudomány, gyógyszerészet, közegészségügy, statisztika, toxikológia, állatorvos-tudomány vagy kapcsolódó területek. |
| --- | --- |

3.

A következő területek egyikén szerzett, legalább négy (4) éves egyetemi tanulmányokkal egyenértékű képzési szintű, oklevéllel igazolt végzettség: mezőgazdaság, biokémia, bioinformatika, biológia, biometria, biotechnológia, kémia, étkezési expozíció, környezettudományok, epidemiológia, élelmiszer-tudomány, élelmiszer-technológia, genetika, egészségügyi és élelmiszer-biztonság, humán orvostudomány, élettudományok, matematika, mikrobiológia, molekuláris biológia, természettudományok, táplálkozástudomány, gyógyszerészet, közegészségügy, statisztika, toxikológia, állatorvos-tudomány vagy kapcsolódó területek.

| 4. | Legalább hét (7) éves, valamely tudományos testület/a Tudományos Bizottság hatásköre szempontjából releváns, a pályázathoz szükséges oklevél megszerzését követően szerzett szakmai tapasztalat (10). |
| --- | --- |

4.

Legalább hét (7) éves, valamely tudományos testület/a Tudományos Bizottság hatásköre szempontjából releváns, a pályázathoz szükséges oklevél megszerzését követően szerzett szakmai tapasztalat (10).

| 5. | Aktív tudományos tevékenység, amelyet az igazol, hogy a jelölt az elmúlt öt (5) év során legalább öt (5), a következő típusba tartozó tudományos dokumentum elkészítésében szerzőként/közreműködőként részt vett:






  — | tudományos publikációk (szerzőként) angol nyelvű, lektorált nemzetközi folyóiratokban, bármely EFSA tudományos testület/a Tudományos Bizottság hatáskörébe tartozó terület(ek)re vonatkozóan, a tudományos publikációkat tartalmazó jegyzékkel dokumentálva;
  ÉS/VAGY |
| --- | --- | --- |

5.

Aktív tudományos tevékenység, amelyet az igazol, hogy a jelölt az elmúlt öt (5) év során legalább öt (5), a következő típusba tartozó tudományos dokumentum elkészítésében szerzőként/közreműködőként részt vett:

—

tudományos publikációk (szerzőként) angol nyelvű, lektorált nemzetközi folyóiratokban, bármely EFSA tudományos testület/a Tudományos Bizottság hatáskörébe tartozó terület(ek)re vonatkozóan, a tudományos publikációkat tartalmazó jegyzékkel dokumentálva;

ÉS/VAGY

| — | tudományos értékelések (11) (szerzőként/közreműködőként) nemzeti/nemzetközi szinten, bármely EFSA tudományos testület/a Tudományos Bizottság hatáskörébe tartozó terület(ek)re vonatkozóan, az elvégzett értékeléseket/kapcsolódó tudományos jelentéseket tartalmazó jegyzékkel dokumentálva. |
| --- | --- |

—

tudományos értékelések (11) (szerzőként/közreműködőként) nemzeti/nemzetközi szinten, bármely EFSA tudományos testület/a Tudományos Bizottság hatáskörébe tartozó terület(ek)re vonatkozóan, az elvégzett értékeléseket/kapcsolódó tudományos jelentéseket tartalmazó jegyzékkel dokumentálva.

Kiválasztási kritériumok

A tudományos szakértelem szintjének felmérése érdekében az alkalmassági feltételeknek megfelelő pályázatok esetében az alábbi kiválasztási kritériumok alapján összehasonlító értékelést végeznek.

Az alkalmassági feltételeknek megfelelő pályázatokat az alábbi 3 kiválasztási kritérium alapján értékelik az első helyen választott tudományos testület/a Tudományos Bizottság vonatkozásában. A jelölteket szükség esetén a második helyen választott tudományos testület/a Tudományos Bizottság vagy más testületek szempontjából is értékelhetik. Ahhoz, hogy a pályázat megfeleljen az értékelésen, összesen legalább 50 pontot kell kapnia (100-ból).

| 1. | A tudományos értékelés területén szerzett tapasztalat:
  tudományos értékelés végzésében, az élelmiszerlánc biztonságához kapcsolódó területeken, az előnyben részesített tudományos testület/a Tudományos Bizottság hatásköre és szakterülete vonatkozásában szerzett tapasztalat. (100-ból legfeljebb 40 pont) |
| --- | --- |

1.

A tudományos értékelés területén szerzett tapasztalat:
  tudományos értékelés végzésében, az élelmiszerlánc biztonságához kapcsolódó területeken, az előnyben részesített tudományos testület/a Tudományos Bizottság hatásköre és szakterülete vonatkozásában szerzett tapasztalat. (100-ból legfeljebb 40 pont)

| 2. | Tudományos kiválóság:
  tudományos kiválóság a választott tudományos testület/a Tudományos Bizottság hatáskörébe tartozó egy vagy több területen, amelyet angol nyelven kiadott, lektorált szakmai folyóiratokban megjelent tudományos publikációk igazolnak. (100-ból legfeljebb 40 pont) |
| --- | --- |

2.

Tudományos kiválóság:
  tudományos kiválóság a választott tudományos testület/a Tudományos Bizottság hatáskörébe tartozó egy vagy több területen, amelyet angol nyelven kiadott, lektorált szakmai folyóiratokban megjelent tudományos publikációk igazolnak. (100-ból legfeljebb 40 pont)

| 3. | A tudományos munka felülvizsgálatában szerzett tapasztalat:
  a tudományos munka felülvizsgálatában szerzett tapasztalat és az összetett információk elemzésére való képesség a választott tudományos testület/a Tudományos Bizottság hatáskörébe tartozó területen. (100-ból legfeljebb 20 pont) |
| --- | --- |

3.

A tudományos munka felülvizsgálatában szerzett tapasztalat:
  a tudományos munka felülvizsgálatában szerzett tapasztalat és az összetett információk elemzésére való képesség a választott tudományos testület/a Tudományos Bizottság hatáskörébe tartozó területen. (100-ból legfeljebb 20 pont)

Az alkalmas jelöltek előzetes listája

Az EFSA ügyvezető igazgatója összeállítja a jelöltek előzetes listáját, amely azokat a pályázatokat tartalmazza, amelyek a kiválasztási kritériumok értékelése során legalább 50 pontot értek el.

Az ügyvezető igazgató értékeli a Tudományos Bizottságban és az egyes tudományos testületekben szükséges multidiszciplináris szakértelmet azzal a céllal, hogy irányt mutasson e szervezetek tagságára és az egyes tudományos testületek és a Tudományos Bizottság tagjainak számára vonatkozóan.

E célból a fent említett előzetes listára felvett pályázatokat tovább elemzik, hogy feltérképezzék a bennük foglalt, multidiszciplináris szakértelemre/ismereti területekre vonatkozó adatokat (az egyes tudományos testületek és a Tudományos Bizottság konkrét multidiszciplináris szakértelmét az I. MELLÉKLET ismerteti), valamint a következő, előnynek tekintett kompetenciákat: projektmenedzsment, kockázati kommunikáció és tudományos megbeszélések vezetése.

A fenti értékelés eredményeként az ügyvezető igazgató véglegesíti a jelöltek előzetes listáját, majd átadja azt az EFSA igazgatótanácsának, az egyes tudományos testületekbe/a Tudományos Bizottságba felveendő tagokra vonatkozó javaslattal együtt, amely az egyes testületekben konkrétan szükséges multidiszciplináris szakértelmet is feltünteti. A javaslatnak a nemek közötti egyensúlyt és a földrajzi megoszlást is figyelembe kell vennie.

A tudósoknak tudomásul kell venniük, hogy a jelöltek előzetes listájára való felvétel nem garantálja a tudományos testület/a Tudományos Bizottság tagjává történő kinevezést, amely továbbra is az EFSA igazgatótanácsának előjoga, és hogy az elért pontszám nem határozza meg a kinevezés elbírálásának prioritási sorrendjét.

Érdekeltségi nyilatkozat

Csak azoknak a szakértőknek a kinevezési eljárás következő szakaszába való továbbléptetését lehet mérlegelni, akiknek az érdekeltségi nyilatkozata összeegyeztethető az EFSA függetlenségre vonatkozó politikájával és szabályaival. Az előzetes listára felvett és az adott tudományos testület vagy a Tudományos Bizottság szempontjából a kompetenciák és szakértelem legmegfelelőbb keverékével rendelkező jelöltek felkérést kapnak, hogy nyújtsanak be érdekeltségi nyilatkozatot, amelyet az EFSA a szűrés elvégzésének időpontjában hatályos, függetlenségre vonatkozó politikájával és az összeférhetetlenségek kezelésére vonatkozó szabályaival (12) összhangban fog megvizsgálni.

Az érdekeltségi nyilatkozat benyújtását elmulasztó jelöltek esetében nem lehet mérlegelni a tudományos testületek/a Tudományos Bizottság tagjává való kinevezést. A jelöltekkel az érdekeltségi nyilatkozat további pontosítása érdekében felvehetik a kapcsolatot.

Az alábbiakban példát mutatunk be az összeférhetetlenségre.

Példa: nem lehet a tudományos testületek tagja az a jelölt, aki az érdekeltségi nyilatkozat benyújtásakor olyan tevékenységet – például élelmiszergyártást, -feldolgozást és -forgalmazást, növénytermesztést vagy állattenyésztést – folytató jogi vagy természetes személy alkalmazásában áll, illetve ilyen személy részére tanácsadóként munkát végez, amelyre az EFSA tudományos eredményei közvetlen vagy közvetett hatást gyakorolnak. Idetartozik minden, a fent említett gazdasági szereplők javára, részmunkaidőben vagy teljes munkaidőben végzett, fizetéssel járó vagy fizetés nélküli rendszeres munkavégzés vagy üzleti tevékenység, beleértve az önfoglalkoztatást is (pl. tanácsadás).

Az érdekeltségi nyilatkozattal kapcsolatos kérdésekkel, kérjük, forduljon az EFSA érdekeltségek kezelésével foglalkozó részlegéhez, a következő címen: interestmanagement@efsa.europa.eu.

Kinevezés

A Tudományos Bizottság azon tagjait, akik nem tagjai a tudományos testületeknek, valamint a tudományos testületek tagjait az igazgatótanács nevezi ki az ügyvezető igazgató fenti javaslata alapján, öt (5) éves (13) hivatali időre.

Amennyiben a jelöltek egyenértékű tudományos szakértelemmel rendelkeznek, az EFSA igazgatótanácsának biztosítania kell, hogy a kinevezésekkel a lehető legszélesebb földrajzi képviselet valósuljon meg. Az EFSA igazgatótanácsa törekszik továbbá arra, hogy a kinevezések során egyensúlyt teremtsen a nemek között.

Az a szakértő, aki korábban már tevékenykedett valamely tudományos szerv (az EFSA Tudományos Bizottsága/tudományos testülete) tagjaként, kinevezhető valamely tudományos szerv tagjává, feltéve, hogy a megújítás időpontjában (a megbízatás kezdetén) a szakértő korábbi tagsága ugyanabban az érintett tudományos szervben nem érte el a tíz (10) évet. Ilyen módon:

| — | azok a szakértők, akik a megújítás időpontjában kevesebb mint tíz (10) évet töltöttek el egy adott tudományos szerv tagjaként, kinevezhetők ugyanazon vagy egy másik tudományos szerv tagjává, |
| --- | --- |

—

azok a szakértők, akik a megújítás időpontjában kevesebb mint tíz (10) évet töltöttek el egy adott tudományos szerv tagjaként, kinevezhetők ugyanazon vagy egy másik tudományos szerv tagjává,

| — | azok a szakértők, akik a megújítás időpontjában tíz (10) évet vagy annál többet töltöttek el egy adott tudományos szerv tagjaként, csak valamely másik tudományos szerv tagjává nevezhetők ki. |
| --- | --- |

—

azok a szakértők, akik a megújítás időpontjában tíz (10) évet vagy annál többet töltöttek el egy adott tudományos szerv tagjaként, csak valamely másik tudományos szerv tagjává nevezhetők ki.

Tartaléklista

Az igazgatótanács tartaléklistát állít össze az előzetes listán szereplő, de ki nem nevezett jelöltekből. A tartaléklista a Tudományos Bizottság, a tudományos testületek és a munkacsoportok tagjainak jövőbeli kinevezési igényeit szolgálja, és a kinevezett tagok hivatali idejének végéig marad érvényben.

Fellebbezési eljárások

| — | A jelöltek az Európai Unió működéséről szóló szerződés 263. cikkének megfelelően keresetet nyújthatnak be a jogi helyzetüket érintő bármely döntéssel szemben. A keresetet a vitatott döntés kézhezvételétől számított két hónapon belül kell megindítani. Az EFSA-val szemben a keresetet az Európai Unió Törvényszékéhez kell benyújtani:





  Az Európai Unió Törvényszéke |
| --- | --- |
| Rue du Fort Niedergrünewald |
| L-2925 Luxembourg |
| LUXEMBOURG |
| Tel. + 352 4303-1 |
| Fax + 352 4303 2100 |
| E-mail: GeneralCourt.Registry@curia.europa.eu |
| www.curia.europa.eu |

—

A jelöltek az Európai Unió működéséről szóló szerződés 263. cikkének megfelelően keresetet nyújthatnak be a jogi helyzetüket érintő bármely döntéssel szemben. A keresetet a vitatott döntés kézhezvételétől számított két hónapon belül kell megindítani. Az EFSA-val szemben a keresetet az Európai Unió Törvényszékéhez kell benyújtani:

Az Európai Unió Törvényszéke

Rue du Fort Niedergrünewald

L-2925 Luxembourg

LUXEMBOURG

Tel. + 352 4303-1

Fax + 352 4303 2100

E-mail: GeneralCourt.Registry@curia.europa.eu

www.curia.europa.eu

| — | Másik lehetőségként a jelöltek panaszt nyújthatnak be az európai ombudsmanhoz az Európai Unió intézményeinél és szerveinél tapasztalt állítólagos hivatali visszássággal kapcsolatban. Egyéb feltételek mellett, a panaszt attól a naptól számított két éven belül kell benyújtani, amikor ismertté váltak a panasz alapjául szolgáló tények. Az európai ombudsman megkeresése és e lépés megtétele előtt a panaszosnak már túl kell lennie azon, hogy az EFSA-t megkereste a problémájával.





  Európai ombudsman |
| --- | --- |
| 1 Avenue du President Robert Schuman |
| CS 30403 |
| 67001 Strasbourg Cedex |
| FRANCE |
| Tel. + 33 (0)3 88 17 23 13 |
| Fax + 33 (0)3 88 17 90 62 |
| www.ombudsman.europa.eu |

—

Másik lehetőségként a jelöltek panaszt nyújthatnak be az európai ombudsmanhoz az Európai Unió intézményeinél és szerveinél tapasztalt állítólagos hivatali visszássággal kapcsolatban. Egyéb feltételek mellett, a panaszt attól a naptól számított két éven belül kell benyújtani, amikor ismertté váltak a panasz alapjául szolgáló tények. Az európai ombudsman megkeresése és e lépés megtétele előtt a panaszosnak már túl kell lennie azon, hogy az EFSA-t megkereste a problémájával.

Európai ombudsman

1 Avenue du President Robert Schuman

CS 30403

67001 Strasbourg Cedex

FRANCE

Tel. + 33 (0)3 88 17 23 13

Fax + 33 (0)3 88 17 90 62

www.ombudsman.europa.eu

---

(1)  A legutóbb az élelmiszerláncban alkalmazott uniós kockázatértékelés átláthatóságáról és fenntarthatóságáról, továbbá a 178/2002/EK, az 1829/2003/EK, az 1831/2003/EK, a 2065/2003/EK, az 1935/2004/EK, az 1331/2008/EK, az 1107/2009/EK, valamint az (EU) 2015/2283 rendelet és a 2001/18/EK irányelv módosításáról szóló, 2019. június 20-i (EU) 2019/1381 európai parlamenti és tanácsi rendelettel (HL L 231., 2019.9.6., 1. o.) módosított, az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendelet (HL L 31., 2002.2.1., 1. o.).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  Az EFSA igazgatótanácsának végrehajtási szabályzata, amely meghatározza a Tudományos Bizottság, a tudományos testületek és munkacsoportjaik tagjainak kiválasztására, kinevezésére és működésére vonatkozó szabályokat:

https://www.efsa.europa.eu/sites/default/files/paneloperation.pdf

(5)  Azoknak a szakértőknek, akik indokolt okokból nem tudnak a helyszínen részt venni az ülésen, felajánlható az online részvétel lehetősége.

(6)  Az EFSA szakértői költségtérítési útmutatója:

http://www.efsa.europa.eu/sites/default/files/Experts_compensation_guide.pdf

(7)  https://careers.efsa.europa.eu/Expert

(8)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  A szakmai tapasztalat az alkalmassághoz minimálisan elvárt szakképesítés teljesítésének dátumától számítandó. A feltüntetett időtartamok csak egyszer vehetők figyelembe (annak érdekében, hogy a figyelembe vehető tanulmányi évek vagy a szakmai tapasztalat beszámítására sor kerüljön, ezek nem eshetnek egybe más tanulmányi időszakokkal vagy szakmai tapasztalat megszerzésével töltött időszakokkal). A részmunkaidőben végzett szakmai tevékenységek arányosan vehetők figyelembe a teljes munkaidő igazolt hányadában ledolgozott munkaidő alapján. A fizetett gyakornoki állások munkatapasztalatnak számítanak. Az EFSA hatásköre szempontjából releváns területen megszerzett/folyamatban lévő PhD-fokozatok szakmai tapasztalatként beszámíthatók.

(11)  Tudományos értékelés = tudományos tanácsadás, kockázatértékelés, termékek jóváhagyására irányuló dokumentációk értékelése vagy tudományos iránymutatás kidolgozása nemzetközi/nemzeti szinten, hatóságok és/vagy referenciaközpontok kérésére.

(12)  További információért lásd az EFSA weboldalát: http://www.efsa.europa.eu/hu/topics/topic/independence

(13)  A megújításkor kinevezett tagoknál későbbi időpontban kinevezett tagok hivatali ideje is a megújításkor kinevezett tagok hivatali idejével egyidejűleg jár le.

---